PIRMĀS INSTANCES TIESAS SPRIEDUMS (apelācijas palāta)
2007. gada 5. jūlijā
Lieta T‑247/06 P
Carlos      Sanchez      Ferriz
pret
Eiropas Kopienu Komisiju
Apelācija – Civildienests – Ierēdņi – Karjeras attīstības ziņojums – 2003. gada novērtējums – Nepamatota apelācijas sūdzība
Priekšmets Apelācijas sūdzība par Eiropas Savienības Civildienesta tiesas (otrā palāta) 2006. gada 28. jūnija spriedumu lietā F‑19/05
Sanchez      Ferriz/Komisija (Krājums‑CDL, I‑A‑1‑41. lpp. un II‑A‑1‑135. lpp.), ar ko lūdz atcelt šo spriedumu
Nolēmums Apelācijas sūdzību noraidīt. Carlos      Sanchez      Ferriz atlīdzina šajā tiesvedībā radušos tiesāšanās izdevumus.
Kopsavilkums
Ierēdņi – Novērtējums – Karjeras attīstības ziņojums
(Civildienesta noteikumu 43. pants)
Vienlīdzīgas attieksmes princips ir pārkāpts tad, ja divu kategoriju personām, kuru tiesiskais un faktiskais stāvoklis būtiski
neatšķiras, tiek piemēroti atšķirīgi noteikumi vai ja atšķirīgās situācijās tiek piemēroti vienādi noteikumi.
Par vienlīdzīgas attieksmes principa pārkāpumu nevar uzskatīt to, ka, piemērojot normu, ar kuru paredz dažādās karjeras novērtējuma
ziņojuma sadaļās piešķirto punktu līdzsvarošanu, divi ierēdņi, kam ir pilnīgi vienāds punktu skaits kādā šī ziņojuma sadaļā,
saņem atšķirīgu kopējo punktu skaitu, ja tiek pieskaitīti citās sadaļās piešķirtie punkti, jo šī atšķirība izskaidro, ka šie
ierēdņi neatrodas tādā pašā situācijā, ņemot vērā šīs citas sadaļas. Tāds pats secinājums ir jāizdara gadījumā, kad divi ierēdņi,
kas ir ieguvuši atšķirīgu punktu skaitu kādā no šīm sadaļām, saņem identisku kopējo punktu skaitu, ja tiek pieskaitīti citās
sadaļās piešķirtie punkti.
(skat. 36. un 37. punktu)
Atsauces
Pirmās instances tiesa: 1991. gada 7. februāris, T‑18/89 un T‑24/89 Tagaras/Tiesa, Recueil, II‑53. lpp., 68. punkts; 2004. gada 28. oktobris, T‑219/02 un T‑337/02 LutzHerrera/Komisija, Krājums‑CDL, I‑A‑319. un II‑1407. lpp., 93. punkts; 2005. gada 25. oktobris, T‑43/04 Fardoom un Reinard/Komisija, Krājums‑CDL, I‑A‑329. un II‑1465. lpp., 42. punkts; 2006. gada 28. novembris, T‑47/04 Milbert u.c./Komisija, Krājums‑CDL, I‑A‑2‑281. lpp. un II‑A‑2‑1455. lpp., 53. punkts.